मांगें पूरी करवाने को सड़कों पर उतरे
मनरेगामजदूरों की विभिन्न मांगों को लेकर बुधवार को नई अनाज मंडी में एक हुई। मनरेगा कामगार यूनियन के बैनर तले हुई इस बैठक में खंड के डेढ़ दर्जन गांवों के मजदूरों ने भाग लिया। बैठक की अध्यक्षता भगवान सिंह ने की और कामरेड ओमप्रकाश, रामफल देशवाल, सुशील नांगल, हनीफ खान और हवासिंह जांगड़ा मुख्य वक्ता थे।
बैठक के बाद मजदूरों ने नई अनाज मंडी से कस्बे के मुख्य बाजारों में नारेबाजी करते हुए प्रदर्शन किया और बीडीपीओ कार्यालय के सामने धरना दिया। इसके बाद पांच सूत्रीय मांगों का एक ज्ञापन बीडीपीओ को ज्ञापन सौंपा गया। मनरेगा मजदूरों की समय पर मजदूरी मिलने के कारण मजदूरों में आक्रोश था और प्रशासन सरकार के खिलाफ नारे लगाते हुए उन्होंने रोष प्रकट किया। बैठक को संबोधित करते हुए वक्ताओं ने कहा कि समय रहते प्रशासन और सरकार ने मजदूरों की समस्याओं पर गौर नहीं किया तो बड़ा आंदोलन किया जाएगा। वक्ताओं ने कहा कि सभी मनरेगा मजदूरों को एक साल में 150 दिन का रोजगार सुनिश्चित किया जाए। न्यूनतम मजदूरी पांच सौ रुपये की जाए।
सभी मनरेगा मजदूरों का श्रम कल्याण बोर्ड में पंजीकरण हो। सभी मजदूरों के बीपीएल कार्ड बनाए जाएं और सार्वजनिक वितरण प्रणाली में 14 आवश्यक वस्तुएं दी जाएं। बीपीएल कार्डधारकों को 100-100 गज के प्लाट और मकान बनाने के लिए पर्याप्त धनराशि मुहैया दिलाई जाए। इस प्रदर्शन में अखिल भारतीय किसान सभा के पदाधिकारियों ने भी भाग लिया। इस अवसर पर विजय, माया, ईश्वर सिंह, छाजूराम, अजीत, कृष्ण, महीपाल, मांगेराम, राकेश, धर्मबीर, हवासिंह, निजामु, दलबीर, सुखविंद्र, प्रेम आदि थे।
बहल। हनीफ खान के नेतृत्व में अपनी मांगों के समर्थन में बहल के बस अड्डे पर प्रदशर््न करते मनरेगा मजदूर।
hin_Deva hin_Deva hin_Deva hin_Deva hin_Deva